Turmšas

Turmšas arba Turmsas (Turmś) – dievas etruskų mitologijoje; atitinka graikų Hermį ir romėnų Merkurijų. Turmšas laikytas dievų pasiuntiniu, tarpininku tarp dievų ir žmonių, gyvųjų ir mirusiųjų pasaulių.Nancy Thomson de Grummond, Erika Simon. The Religion of the Etruscans, University of Texas Press, 2009, p. 60.

Etrūrijoje Turmšas visų pirma buvo mitologinė figūra, jo kultas nėra paliudytas. Visgi manoma, kad Turmšas galėjo būti garbinamas kokiu nors kitu vardu, kurio iki šiol nepavyko identifikuoti. Etruskų mene Turmšas vaizduotas panašiai kaip graikų Hermis: jaunas, avintis sparnuotus sandalus, galvą prisidengęs keliautojo skrybėle (petasos), kuri neretai sparnuota, su pasiuntinio lazda.Combet-Farnoux, Bernard (1980). „Turms étrusque et la fonction de « minister » de l’Hermès italique“. Mercure romain : Le culte public de Mercure et la fonction mercantile à Rome de la République archaïque à l'époque augustéenne. École française de Rome. p. 178. Turmšas vaizduojamas lydintis įvairius dievus ir didvyrius, taip pat palydintis deives į Pario teismą, pristatantis tėvams (jie vardu Latva ir Tuntle, atitinka Ledą ir Tindarėją) kiaušinį, iš kurio turėsianti gimti Helenė.Giuliano Bonfante, Larissa Bonfante. The Etruscan Language: An Introduction, Revised Editon, Manchester University Press, 2002, p. 208.

Turmšas neretai vaizduojamas ir kaip psichopompas, lydintis mirusiojo sielą į anapusinį pasaulį. Šiuo aspektu Turmšas pavaizduotas ant kai kurių etruskų sarkofagų, ant vieno iš jų – drauge su Charunu ir Cerberiu.Combet-Farnoux, Bernard (1980). „Turms étrusque et la fonction de « minister » de l’Hermès italique“. Mercure romain : Le culte public de Mercure et la fonction mercantile à Rome de la République archaïque à l'époque augustéenne. École française de Rome. p. 177-178. Vulcuose aptiktas veidrodis, vaizduojantis, kaip Turmšas pas Odisėją () atveda Teiresijo šešėlį (hinthial teresias). Čia šis dievas, kaip tarpininkas tarp gyvųjų ir mirusiųjų, įvardijamas Turmś Aitaś.

Pats dievavardis Turmś yra etruskų kilmės.Combet-Farnoux, Bernard (1980). „Turms étrusque et la fonction de « minister » de l’Hermès italique“. Mercure romain : Le culte public de Mercure et la fonction mercantile à Rome de la République archaïque à l'époque augustéenne. École française de Rome. p. 171, 183-184.

 Šaltiniai 

Kategorija:Etruskų dievai